«Alle» mener han blir fotballens neste superstjerne
Neymar da Silva Santos Júnior, som er hans fulle navn, har i en alder av 20 år allerede etablert seg som en av Brasils største fotballstjerner. Følgende sitat tilhører legenden Pelé, gjengitt på goal.com i november i fjor, forteller det meste: - Gjør man en individuell sammenlikning mener jeg Neymar er mye bedre og mer komplett enn Lionel Messi. Han treffer ballen bra med begge føttene, kan drible begge veier og han scorer mål. Messi er veldig god, men det kommer an på hvor han spiller. Han gjør det veldig bra for Barcelona, men for Argentina - som ikke er et lag som har satt seg på samme måte, har han vanskeligheter. Mens Neymar spiller bra både for klubblaget og landslaget. Selv om fotballkonkurransen - for U23-lag med maksimalt tre overårige spillere i tillegg - tradisjonelt ikke har den høyeste standingen, anses Neymar som klar for å takke ja til å være med i den brasilianske troppen til sommerens OL. Og forventningene er store: Gull er målet.- Neymar minner meg veldig om Paolo Rossi. Han er en stjernespiller som Lionel Messi og Pelé, men kvalitetene hans er mer som Rossi sine, forklarer Jon Michelet til VG Nett og sikter til Italias VM-toppscorer fra 1982-VM. Han følger med på brasiliansk fotball og har god oversikt over spillerne der.I 2009, som 17-åring, debuterte Neymar på A-laget til Santos FC. Allerede i sin andre kamp for klubben scoret han sitt første mål - og det var bare begynnelsen. Unggutten har kontrakt med Santos til 2014, og om han velger og ikke å forlenge med den brasilianske klubben er det Barcelona som har forkjøpsrett på unggutten. Han har notert seg for 107 mål i Santos siden han debuterte i 2009 - og flere av scoringene er av det vakre slaget. Det er flest i klubbhistorien siden Pele-æraen for 40 år siden. Blant annet ble en av hans scoringer kåret til årets fineste mål i 2011. Som 18-åring debuterte han for Brasils A-landslag, og scoret i sin debut etter bare 28 minutter på banen. På 16 kamper for A-landslaget har Neymar scoret åtte mål, i tillegg til at han har ti mål for aldersbestemte landslaglag. Michelet tror det er lurt av Neymar å bli i Santos og spille klubbfotball der i noen år til, selv om det betyr at han ikke blir en verdenskjent stjerne med det første. Han synes det blir vanskelig med en sammenligning, men at det er noen av de samme trekkene i Neymar som Rossi hadde i sin storhetstid under VM i 1982. - Rossi ble toppscorer og kåret til beste spiller under VM i 1982, Neymar er mye av den samme typen. Rossi sa i 82: «Jeg er en veldig god fotballspiller, men veik som en kylling.» Neymar er også utrolig god, men ikke like veik. Han har en stor fremtid foran seg, sier Michelet. Han beskriver Neymar som en teknisk, rask og kreativ spiller. Samtidig som han er litt frekk, noe som gjør at han ofte overrasker sine motstandere. Og Michelet tror ikke at 20-åringene har nådd sitt fulle potensial enda. Flere nyheter om OL 2012?Sjekk vår samleside! - Om han skal ha stjernestatus for oss her hjemme må han nok til Europa. Det er slik for oss, vi ser stjernespillerne i de store europeiske klubbene som Barcelona, Inter og Manchester United. Men det er ingen tvil om at Neymar også er en stjernespiller. Mange kommer nok til å legge merke til han i sommerens OL. - Men jeg tror det er viktig at han fortsetter sin utvikling i Santos og i Brasil, han er tross alt veldig ung fortsatt. Jeg håper han ikke reiser til Europa og blir en av de Ferrari-klysene, i alle fall ikke med det første. Hva er ditt beste OL-minne?Skriv din historie i protokollen. De olympiske lekene i London i sommer vil være en perfekt arena for Neymar, både for utvikling, men også for å vise seg frem, mener Michelet. Han tror at 20-åringen virkelig vil blomstre i sommer.- Om Brasil velger å satse på dette OL-et, noe det virker som de gjør, så blir det en perfekt mulighet for Neymar til å vise seg frem. Han har absolutt potensialet til å overraske mange. Og det er nok mange som vil se på han som stjerneskuddet i årets OL om han får muligheten. Neymar startet med futsal og gatefotball da han var ung, men spilte ikke på et klubblag før han og familien flyttet til Santos i 2003. Han ble født i Mogi das Cruzes i São Paulo i 5. februar 1992. Faren hans drev med fotball tidligere og oppmuntret alltid sønnen til å trene videre. - Faren min har alltid vært ved min side, helt siden jeg var liten. Det er han som tar seg av ting, både økonomisk og familien, sa Neymar til BBC i mars.
Neymar (20) blir sammenlignet med store fotballnavn og blir spådd en lysende fremtid. I sommer viser han seg frem i London.